সমর্থকদের ক্ষুব্ধ হওয়ার যথেষ্ট কারণ ছিল। লোপেতেগিকে বরখাস্ত করা হলেও যে দলের খেলায় এর কোনো ছাপ পাওয়া যায়নি। প্রথমার্ধে তবু দুই উইংয়ে ওদ্রিওজোলা ও অ্যাসেনসিও বারবার চেষ্টা করেছেন। কিন্তু বেল-বেনজেমার ব্যর্থতা প্রমাণ করেছে, এমন ফরোয়ার্ড লাইন থাকলে কোনো কোচের পক্ষেই সাফল্য বের করে আনা সম্ভব নয়। দ্বিতীয়ার্ধে অ্যাসেনসিওকেও নিজের ছায়া মনে হয়েছে। বেলকে তো কারও ছায়া বলারও উপায় ছিল না। বেলের পরিবর্তে ভাসকেজ ও অ্যাসেনসিওর পরিবর্তে ভিনিসিয়ুস নামার পর খেলার গতিতে একটু নতুন ছন্দ আসে।